Ynternasjonaal Filmfestival fan Dallas
It Ynternasjonaal Filmfestival fan Dallas (Ingelsk: Dallas International Film Festival), soms ôfkoarte ta DIFF, is in filmfestival dat elts jier yn maart en april holden wurdt yn Dallas, yn 'e Amerikaanske steat Teksas. 

It evenemint wurdt organisearre troch de Dallas Film Society, dy't oprjochte waard yn 2006. De earste edysje fûn plak yn 2007, doe noch ûnder de namme Ynternasjonaal AFI-Filmfestival fan Dallas (AFI Dallas International Film Festival), sponsore troch it Amerikaansk Filmynstitút (AFI). De hjoeddeistige namme naam it evenemint oan yn 2010. 

Op it Ynternasjonaal Filmfestival fan Dallas wurde de Star Awards útrikt, wêrfan't de namme ferwiisd nei sawol de 'Iensume Stjer' op 'e flagge fan Teksas (dat dêrom wol de Lone Star State neamd wurdt) as nei de stjerren fan 'e filmyndustry.

Keppelings om utens
Offisjele webside fan it Ynternasjonaal Filmfestival fan Dallas

Dallas
Evenemint yn Teksas
Dallas (Teksas)
Weromkearend evenemint ynsteld yn 2007